Hrby

Hrby estas nomo de monto, kiu troviĝas sur limo de Sudbohemia regiono kaj Mezbohemia regiono, proksimume 80 kilometrojn sude de Prago, 20 kilometrojn norde de Milevsko kaj 7 kilometrojn oriente de akva rezervujo Orlík.

 Geografio 
Hrby kreas plilongigitan proksimume du kilometrojn longa arbarigitan montodorson. La monto estas natura allogaĵo de la regiono sur limoj de municipoj Kovářov, Klučenice, Petrovice kaj Krásná Hora nad Vltavou. Hrby troviĝas sur sudokcidenta limo de geomorfologia tutaĵo Beneŝova montetaro, kiu apartenas al Mezbohemia montetaro.

 Interesaĵoj 
Sur la sudokcidenta flanko de montodorso de Hrby troviĝas vilaĝo Onen Svět kaj ligna belvedero Langova rozhledna.

Kategorio:Montoj en distrikto Příbram
Kategorio:Klučenice
Kategorio:Kovářov
Kategorio:Montoj en distrikto Písek
Kategorio:Montoj en Beneŝova montetaro
Kategorio:Montoj kun alteco inter 0 kaj 999 m